CELEX: C2007/183/32
Language: sk
Date: 2007-08-04 00:00:00
Title: Vec C-249/07: Žaloba podaná 23. mája 2007 – Komisia Európskych spoločenstiev/Holandské kráľovstvo

4.8.2007   
            
            
               SK
            
            
               Úradný vestník Európskej únie
            
            
               C 183/19
            
         Žaloba podaná 23. mája 2007 – Komisia Európskych spoločenstiev/Holandské kráľovstvo
   (Vec C-249/07)
   (2007/C 183/32)
   Jazyk konania: holandčina
   Účastníci konania
   
      Žalobkyňa: Komisia Európskych spoločenstiev (v zastúpení: M. Konstantinidis a S. B. Noë, splnomocnení zástupcovia)
   
      Žalovaný: Holandské kráľovstvo
   Návrhy žalobkyne
   
               —
            
            
               určiť, že Holandské kráľovstvo si nesplnilo svoje povinnosti, ktoré mu vyplývajú z článkov 28 ES a 30 ES, keď zaviedlo systém predchádzajúceho povolenia legálneho dovozu ustríc a mušlí pochádzajúcich z iných členských krajín, ktoré patria medzi holandské domáce druhy a sú určené k vysadeniu v holandských pobrežných vodách,
            
         
               —
            
            
               zaviazať Holandské kráľovstvo na náhradu trov konania.
            
         Žalobné dôvody a hlavné tvrdenia
   Zákaz vysadenia mušlí a ustríc bez predchádzajúceho povolenia, ktoré pochádzajú z iných členských krajín, ako ho upravuje holandská vláda, obmedzuje obchod vnútri Spoločenstva a prístup mušlí a ustríc pochádzajúcich z iných členských štátov na trh.
   Toto vnútroštátne opatrenie nie je opodstatnené.